ARROW คงเป้ารายได้ปีนี้โต 20% รักษาอัตรากำไรขั้นต้นอยูที่ 25-30%
ARROW คงเป้ารายได้ปีนี้โต 20% มาที่ 1.2 พันลบ.รักษาอัตรากำไรขั้นต้นอยูที่ 25-30%
11 ส.ค. 2558

นายธานินทร์ ตันประวัติ กรรมการผู้จัดการ บริษัท แอร์โรว์ ซินดิเคท จำกัด (มหาชน) หรือ ARROW เปิดเผยว่า บริษัทยังคงเป้าหมายรายได้รวมปีนี้ที่ 1,200 ล้านบาท เติบโตไม่ต่ำกว่า 20% จากปีก่อน เนื่องจากจะทยอยรับรู้รายได้จากงานในมือ (Backlog) ที่ปัจจุบันมีอยู่ประมาณ 190 ล้านบาท  และคาดว่าจะมีงานใหม่ทยอยเข้ามาอย่างต่อเนื่อง ทั้งจากภาครัฐและเอกชน ขณะที่จะยังคงมุ่งเน้นลดต้นทุนในการผลิต เพื่อรักษาอัตรากำไรขั้นต้นให้เฉลี่ยอยู่ที่ประมาณ 25-30%
ส่วนโรงงานท่อร้อยสายไฟใต้ดินชนิดอีพ็อกซีเรซินเสริมใยแก้ว ขณะนี้ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) เป็นที่เรียบร้อยแล้วเป็นระยะเวลา 3 ปี  ซึ่งเริ่มดำเนินการผลิตได้ตั้งแต่เดือนสิงหาคมนี้ และจะทยอยรับรู้รายได้ต้นปี 59  โดยน่าจะสร้างรายได้อย่างมั่นคงในอนาคต    